Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa  13. februára 2007

Materiál číslo: 15/2007 

K bodu:        Návrh na delegovanie poslancov Miestneho zastupiteľstva mestskej časti              
                     Bratislava-Petržalka do orgánov školských samospráv (školské rady)

Predkladá:							Návrh uznesenia:  v prílohe
Doc. RNDr. Milan Ftáčnik, CSc.				
starosta						

Prerokované:	
v školskej komisii dňa 05.februára 2007
v miestnej rade dňa 13. februára 2007

Vypracoval:
PaedDr. Renáta Balážová
Oddelenie školstva, kultúry a športu 

Návrh uznesenia:

Miestne zastupiteľstvo mestskej časti Bratislava-Petržalka 

s c h v a ľ u j e 

návrh na delgovanie poslancov Miestneho zastupiteľstva mestskej časti Bratislava-Petržalka do orgánov školských samospráv

s p l n o m o c ň u j e 

starostu mestskej časti Bratislava-Petržalka delegovať zástupcov mestskej časti do orgánov školskej samosprávy 

Dôvodová správa:
	Mestská časť Bratislava-Petržalka je zriaďovateľom 12 základných škôl                       a 20 materských škôl ( ďalej len ZŠ a MŠ ). V  každej ZŠ a MŠ je rada školy v zmysle            § 24 ods. 2) a 3) Zákona NR SR č. 596/2003 Z. z. o štátnej správe v školstve a školskej samospráve  a o zmene a  doplnení niektorých  zákonov, ktorých ustanovujúce zasadnutia prebehli prevažne v mesiacoch marec a apríl 2004. Funkčné obdobie orgánov školskej samosprávy je štyri roky. 

	Rada školy je iniciatívny a poradný samosprávny orgán, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov v oblasti výchovy a vzdelávania. Plní funkciu verejnej kontroly, posudzuje       a vyjadruje sa k činnosti škôl, školských zariadení.
 Rada školy:
a) uskutočňuje výberové konanie na vymenovanie riaditeľa podľa § 4,
b) navrhuje na základe výberového konania kandidáta na vymenovanie do funkcie riaditeľa,
c) predkladá návrh na odvolanie riaditeľa alebo sa vyjadruje k návrhu na odvolanie riaditeľa; návrh na odvolanie riaditeľa predkladá vždy s odôvodnením,
 d) vyjadruje sa ku koncepčným zámerom rozvoja školy alebo školského zariadenia, k návrhu na zrušenie školy a školského zariadenia a ku skutočnostiam uvedeným v § 3 ods. 8 písm. b) až d) a § 5 ods. 7.
Rada školy sa skladá z 5 až 11 členov. Za ustanovenie rady školy zodpovedá zriaďovateľ.
Ak má škola alebo školské zariadenie nižší počet zamestnancov ako 25, počet členov rady školy môže byť nižší ako 11. Naše školské rady pri ZŠ sú jedenásťčlenné a rady MŠ sedemčlenné.
Rada školy s 5 členmi sa môže ustanoviť len v školách a školských zariadeniach, v ktorých celkový počet zamestnancov nie je vyšší ako 10.
Zloženie a počet členov rady školy určí zriaďovateľ s prihliadnutím na celkový počet zamestnancov školy alebo školského zariadenia, pričom dodržiava zásadu, že počet členov rady školy, ktorí nie sú zamestnancami školy alebo školského zariadenia, musí byť väčšinový.
Členmi rady školy alebo školského zariadenia, ktorej zriaďovateľom je obec, sú dvaja zvolení zástupcovia pedagogických zamestnancov a jeden zvolený zástupca ostatných zamestnancov školy, štyria zvolení zástupcovia rodičov, traja delegovaní zástupcovia zriaďovateľa, delegovaný zástupca inej právnickej osoby alebo fyzickej osoby, ktorá sa podieľa na výchove a vzdelávaní.
Ak je zriaďovateľom školy alebo školského zariadenia obec, sú členmi rady školy delegovaní zástupcovia zriaďovateľa, z ktorých najmenej jeden je poslanec obecného zastupiteľstva.
Súčasné zloženie delegovaných zástupcov zriaďovateľa:
-  rady ZŠ – dvaja delegovaný poslanci miestneho zastupiteľstva a jeden zamestnanec oddelenia školstva, kultúry a športu,
- rady MŠ – jeden delegovaný poslanec miestneho zastupiteľstva a jeden zamestnanec Strediska služieb školám a školským zariadeniam, prípadne zamestnanec oddelenia školstva, kultúry a športu.

Keďže zriaďovateľ môže delegovať do rady školy okrem poslancov aj iného zástupcu zriaďovateľa, z dôvodu flexibilnosti a variabilnosti navrhujeme aby miestne zastupiteľstvo akceptovalo plnomocenstvo poslancov Miestneho zastupiteľstva mestskej časti Bratislava-Petržalka z uznesenia č. 143/2000, ktoré prijali na svojom zasadnutí č.12/2000 dňa 28. 03. 2000 a naďalej splnomocnili starostu mestskej časti Bratislava-Petržalka  na delegovanie zástupcov mestskej časti Bratislava-Petržalka do orgánov školskej samosprávy.

Návrh na delegovanie zástupcov zriaďovateľa do rád škôl a školských zariadení.

V súvislosti so zmenou v miestnom zastupiteľstve, ktorá nastala po voľbách 2006 zaniklo niektorým členom členstvo v orgánoch školskej samosprávy v zmysle § 25 odst. 13).  Navrhujeme delegovať na uvoľnené miesta jednotlivých rád škôl a školských zariadení novozvolených poslancov podľa dohody poslaneckých klubov.

Miestne zastupiteľstvo dňa 13. 02. 2007 požiadalo zástupcov poslaneckých klubov o dodanie návrhov na delegovanie poslancov Miestneho zastupiteľstva mestskej časti Bratislava-Petržalka do orgánov školských samospráv.

	V súvislosti so zmenou v miestnom zastupiteľstve, ktorá nastala po voľbách 2006 zaniklo niektorým členom členstvo v orgánoch školskej samosprávy v zmysle § 25 odst. 13). Navrhujeme delegovať na uvoľnené miesta jednotlivých rád škôl a školských zariadení novozvolených poslancov podľa dohody poslaneckých klubov: 

P.č.	Základná škola	Delegovaní poslanci	Počet uvoľn. miest na delegovanie	
1.	Budatínska 61	M. Čambál, RNDr. V. Palková		
2.	Černyševského 8	Mgr. Z. Lukačková		
3.	Dudova 2	Ing. P. Guttman, Mgr. A. Sotníková		
4.	Gessayova 2	Mg. M. Novota, RNDr. M. Dragúň		
5.	Holíčska 50	O. Adamčiaková, Ing. A. Petrisková		
6.	Lachova 1	RNDr. E. Lexmann		
7. 	Nobelovo nám. 6	Ing. V. Kimerlingová, MUDr. S. Janota		
8.	Pankúchova 4	A. Šmotlák, Ing. T. Mikus		
9.	Prokofievova 5	Ing. Ľ. Hanák, RNDr. M. Lucká		
10.	M.C.Sklodowskej 1	Mgr. Mariana Bakerová, Ing. J. Rusnok		
11.	Tupolevova 20	Mgr. Ľ. Dudová, Ing. P. Hrdlička		
12.	Turnianska 10	J. Szabó, S. Fiala 		

P.č.	Materská škola	Delegovaní poslanci	Počet uvoľn. miest
na delegovanie	
1.	Bohrova 1	Mgr. R. Pavlík		
2.	Bradáčova 4	MUDr. I. Plšeková	*	
3.	Bulíkova 25	Ing. T. Mikus		
4.	Bzovická 6	Ing. Ľ. Augustín		
5.	Fedinova 7	J. Kříž	**	
6.	Gessayova 31	Ing. P. Stach 		
7.	Haanova 9	Mgr. M. Radosa		
8.	Holíčska 30	O. Adamčiaková		
9.	Iľjušinova 1	Ing. Ľ. Hanák		
10.	Jankolova 8	D. Figel		
11.	Lachova 31	M. Sabadošová		
12.	Lietavská 1	Ing. A. Petrisková		
13.	Macharova 1	Ing. P. Guttman		
14.	Pifflova 10	Ing. M. Košina		
15.	Rovniankova 8	Mgr. M. Novota 		
16.	Röntgenova 16	Ing. V. Kimerlingová 		
17.	Strečnianska 2	Mgr. J. Kováč		
18.	Ševčenkova 35	RNDr. M. Lucká		
19.	Šustekova 33	MUDr. I. Plšeková		
20.	Turnianska 6	A. Čapčeková 		

*   V školskej rade pri MŠ Bradáčova nebol delegovaný poslanec MZ, preto členstvo je zastúpené rodičom – zákonným zástupcom detí. Pri najbližšom doplnení školskej rady bude členstvo zastúpené poslancom 
** MŠ Fedinova je v režime útlmu s následným vyradením zo siete k 31. 07. 2007